ରେଟାପାମୁଲିନ

ରେଟାପାମୁଲିନ (ଇଂରାଜୀ ଭାଷାରେ Retapamulin), ଆଲଟାବାକ୍ସ ଏହାର ଏକ ବେପାର ନାମ, ହେଉଛି ଏକ ଆଣ୍ଟିବାୟୋଟିକ୍ ଯାହା ଜୀବାଣୁ ଜନିତ  ଚର୍ମସ୍ଫୋଟ ବା ଇମ୍ପେଟିଗୋ ସଂକ୍ରମଣ ରୋଗର ଚିକିତ୍ସା ପାଇଁ ଚର୍ମରେ ବ୍ୟବ‌ହୃତ ହୁଏ । ଏହା ଏମଆରଏସଏ (MRSA) ବିରୁଦ୍ଧରେ ଉପଯୋଗୀ ନୁହେଁ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଏହା ବ୍ୟବହୃତ ସ୍ଥାନରେ ଉତ୍ତେଜନା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଞ୍ଜିଓଇଡିମା ପରି ଆଲର୍ଜି ପ୍ରତିକ୍ରିୟା ହୋଇପାରେ |  ଏହା ସାଧାରଣତଃ ଜୀବାଣୁ ରାଇବୋସୋମକୁ ପ୍ରତିରୋଧ କରି ଜୀବାଣୁ ବୃଦ୍ଧିକୁ ବନ୍ଦ କରିବାକୁ ସକ୍ଷମ  ହୁଏ ।

୨୦୦୭ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା ବ୍ୟବହାର ପାଇଁ ରେଟାପାମୁଲିନ ଅନୁମୋଦିତ ହୋଇଥିଲା ।  ଅବଶ୍ୟ ଏହା ୨୦୧୯ରେ ୟୁରୋପ ବଜାରରୁ ପ୍ରତ୍ୟାହାର କରାଯାଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୧୫ ଗ୍ରାମର ୧% ବିଶିଷ୍ଟ କ୍ରିମର ମୂଲ୍ୟ ପ୍ରାୟ ୩୨୫ ଡଲାର ଥିଲା । ଏହା ମୂଳତଃ ଏକ କବକରୁ ତିଆରି ହୋଇଥିଲା ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ